- సేవలు సులభమని తెలిసినా అత్యధికులు దూరమే..
- భారత్‌లో 52% అన్‌-నెట్‌వర్క్‌ గ్రూపులోనే ొ ఎరిక్‌సన్‌ అధ్యయనంలో వెల్లడి
న్యూఢిల్లీ: వివిధ రూపాల్లో ఇంటర్‌నెట్‌ అందుబాటులోకి వస్తున్నప్పటికీ భారత్‌లో ఇంకా అత్యధికులు ఇంటర్‌నెట్‌కు దూరంగానే ఉంటు న్నారు. భారత్‌లో 52 శాతం వినియోగదారులు ఇంటర్‌నెట్‌ వాడకానికి గాను చాలా తక్కువ సమయాన్ని వినియోగిస్తారని స్వీడన్‌కు చెందిన టెలికాం ఉత్పత్తుల సంస్థ ఎరిక్‌సన్‌ తెలిపింది. వీరికి ఇంటర్‌నెట్‌ వాడకం వల్ల ఒక ఉత్పత్తి గురించి గానీ, సేవలను గురించి గానీ తెలు సుకోవడం సులభమని తెలిసినప్పటికీ వీరిలో 56 శాతం మంది నెట్‌కు దూరంగా ఉంటున్నారు. ఎక్కువ మంది ఇంటర్‌నెట్‌పై ఆసక్తి చూపడం లేదని ఆ సంస్థ తేల్చింది. ఇలా ఇంటర్‌నెట్‌ చాలా తక్కువగా వాడే అన్‌-నెట్‌వర్క్‌ గ్రూపులో ప్రతి ఐదుగురిలో ఒక్క వినియోగదారు మాత్రమే నెట్‌ వాడకానికి ఇష్టపడుతుంటారని ఈ అధ్యయ నంలో ఎరిక్‌సన్‌ తేల్చింది. వీరు కూడా చాలా అరుదుగా (వారం కంటే తక్కువగా) నెట్‌ను వాడుతారని వివరించింది. ప్రపంచ వ్యాప్తంగా అన్‌-నెట్‌వర్క్‌ గ్రూపు పరిధి మొత్తం వినియోగ దారుల్లో 18 శాతంగా ఉంది. ప్రపంచ వ్యాప్తంగా 15-69 ఏళ్ల వయస్కులైన 120 కోట్ల మందికి ప్రాతినిధ్యం వహించేలా మొత్తం 24 దేశాలలోని 45 వేల మందితో ముచ్చటించి ఈ అధ్యయనాన్ని నిర్వహించారు. ముఖాముఖి, ఆన్‌లైన్‌ ఇంటర్వ్యూ ల ద్వారా ఈ ఎరిక్‌సన్‌ ఈ అధ్యయనాన్ని జరిపింది. ఇందులో భారత్‌తో పాటు జర్మనీ, ఇండోనేషియా, ఇటలీ, జపాన్‌. నార్వే. స్వీడన్‌, అమెరికా, బ్రిటన్‌ తదితర దేశాలు ఉన్నాయి.
ఎరిక్‌సన్‌ అధ్యయనంలోని ఇతర ప్రధానాంశాలు..
- అన్‌-నెట్‌వర్క్‌ గ్రూపులో 40-50 వయస్కులు, మొగ వారికంటే ఆడవారి సంఖ్య అధికంగా కనిపిస్తున్నారు.
- ప్రపంచ వ్యాప్తం దాదాపు 82 శాతం మంది వినియోగదారులు నెట్‌వర్డ్క్‌ లైఫ్‌స్టైల్‌ ద్వారా ముందుకు సాగుతున్నారు. ఇందులో నెటీజన్లు ముందు వరుసలో ఉన్నారు.
- భారత్‌లో నెటిజన్లు 48 శాతంగా ఉన్నారు. దేశలోని అన్‌-నెట్‌వర్క్డ్‌ వినియోగదారులు సగటున ఒక వారానికి ఒక మారు ఇంటర్‌నెట్‌ను వినియోగిస్తున్నారు.
- నెటీజన్లు సగటున రోజుకు గంట వరకు ఇంటర్‌నెట్‌ను వినియోగిస్తున్నారు. తమ సౌకర్యం కోసం రోజులకు ఏడు డిజిటల్‌ సర్వీసులపై ఆధారపడుతున్నారు.
- తమ దేశంలో అభివృద్ధికి అవసరమై అత్యధిక నాణ్యత కలిగిన ఉత్పత్తులు, సేవలు విస్తరించేందుకు టెక్నాలజీని వాడుకోవడం ఎంతగానో ఉపకరించిందని 24 దేశాలలోని 43 శాతం మంది నమ్ముతున్నారు.
మీ స్నేహితులకు రికమెండ్ చెయ్యండి